Diari Oficial de la Generalitat Valenciana


Sumari del DOGV 9716, del 02-11-2023 (2023/10176)

RESOLUCIÓ del 30 d'octubre de 2023 del director general de l'Institut Valencià de Cultura per a la concessió de les subvencions per a la realització de festivals, cineclubs, concursos, jornades, esdeveniments i projectes singulars, d'ajudes a la promoció de produccions audiovisuals valencianes per a competir en els premis «Goya» i «Óscar» i d'ajudes a associacions de caràcter audiovisual.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9716

Data del DOGV
:   02-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10389


Data del document
:   30-10-2023

Organisme emissor
:   Institut Valencià de Cultura

Tipus de document
:   Resolució

Correcció d'errades

Anàlisi jurídica

 Descriptors 

:   * Institut Valencià de Cultura

RESOLUCIÓ del 30 d'octubre de 2023 del director general de l'Institut Valencià de Cultura per a la concessió de les subvencions per a la realització de festivals, cineclubs, concursos, jornades, esdeveniments i projectes singulars, d'ajudes a la promoció de produccions audiovisuals valencianes per a competir en els premis «Goya» i «Óscar» i d'ajudes a associacions de caràcter audiovisual. [2023/10217]  
  
Vista l'Ordre 18/2023, de 15 de juny, de la Conselleria d'Educació, Cultura i Esport, que va aprovar les bases reguladores per a la concessió de subvencions per a la realització de festivals, cineclubs, concursos, jornades, esdeveniments i projectes singulars, ajudes a la promoció de produccions audiovisuals valencianes per a competir en els premis «Goya» i «Óscar» i ajudes a associacions de caràcter audiovisual (DOGV 9621/20.06.2023).  
Vista la Resolució de 21 de juny de 2023, del director general de l'Institut Valencià de Cultura, per la que es van convocar subvencions per a la realització de festivals, cineclubs, concursos, jornades, esdeveniments i projectes singulars, ajudes a la promoció de produccions audiovisuals valencianes per a competir en els premis «Goya» i «Óscar» i ajudes a associacions de caràcter audiovisual (DOGV 9625/26.06.2023).  
  
Vist que s'han desenvolupat les activitats d'instrucció per l'òrgan competent i s'ha efectuat la valoració de les sol·licituds per la comissió de valoració prevista en l'article 8 de l'ordre de bases abans esmentat, havent-se observat en tots els seus tràmits el procediment establit i d'acord amb l'acta de la reunió de data 11 d'octubre de 2023.  
  
Vist que s'han contestat totes les al·legacions rebudes dins del termini establit i en la forma escaient.  
Vist l'informe de l'òrgan instructor en què consta que de la informació que es troba en el seu poder es desprén que els beneficiaris compleixen tots els requisits necessaris per a accedir-hi.  
De conformitat amb els criteris de valoració i la quantia individualitzada que es pot atorgar a cada entitat sol·licitant, segons el que disposen l'article 9 de l'ordre de bases de 15 de juny de 2023, de la Conselleria d'Educació, Cultura i Esport i l'article 11 de la resolució de la convocatòria de 21 de juny de 2023, del director general de l' institut Valencià de Cultura.  
De conformitat amb la resolució de la presidenta de l'Institut Valencià de Cultura de 31 de maig de 2023 (DOGV 9615, 12.06.2023), de delegació de competències en la direcció general de l'Institut Valencià de Cultura, vista la proposta de l'òrgan instructor, resolc:  
  
Primer. Concessió de les ajudes  
1. Aprovar la concessió de les subvencions per a la realització de festivals, cineclubs, concursos, jornades, esdeveniments i projectes singulars i ajudes a la promoció de produccions audiovisuals valencianes per a competir en els premis «Goya» i «Óscar» i ajudes a les associacions de caràcter audiovisual de la Comunitat Valenciana, per un import total d'635.329,20 euros a càrrec del crèdit previst en la secció 09, entitat 00574, capítol IV, de la línia de subvenció S4006000 «Foment d'activitats audiovisuals», tal com figura en l'annex I.  
2. Denegar la concessió de les subvencions per a la realització de festivals, cineclubs, concursos, jornades, esdeveniments i projectes singulars i ajudes a la promoció de produccions audiovisuals valencianes per a competir en els premis «Goya» i «Óscar» i ajudes a les associacions de caràcter audiovisual de la Comunitat Valenciana, a les persones interessades i pels motius indicats en l'annex II de la present resolució.  
  
3. Les ajudes concedides mitjançant aquesta resolució estan sotmeses al règim de minimis establit en el Reglament (UE) nº1407/2013, de la Comissió Europea, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DO L352, 24.12.2013) i a les seues modificacions.  
4. Les entitats beneficiàries han de complir el que s'estableix en els articles 13 i 14 de la Resolució sobre les obligacions dels beneficiaris, la justificació de la subvenció i la revocació i el reintegrament.  
  
Segon. Recursos  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46, de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició s'haurà d'interposar davant de la direcció general de l'Institut Valencià de Cultura, en qualitat d'òrgan competent per a concedir les ajudes, en el termini d'un mes a comptar des de l'endemà de la publicació en el Diari Oficial de la Generalitat Valenciana.  
  
b) El recurs contenciós administratiu s'haurà de plantejar davant dels jutjats contenciosos administratius de València, en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 30 d'octubre de 2023.- El director general de l'Institut Valencià de Cultura: Abelardo Guarinos Viñoles.